अगाडिको आवरण पृष्ठ

छिमेकी

लेखकः रत्नमाया अस्तानी

तह ५, कक्षा २

नेपाली

१

मेरो घर बनौली गाउँमा छ। गाउँको माझमा विद्यालय छ। म ३ कक्षामा पढ्छु।

२

नीता र पेम्बा मसँगै पढ्छन्। उनीहरु मेरा छिमेकी हुन्। हाम्रो परिवारमा बोल्ने भाषा फरक छ।

३

हामी एकअर्कासँग नेपाली भाषा बोल्छौँ। विद्यालयमा पनि नेपाली भाषामा पढ्छौँ। तर घरमा आआफ्नो भाषामा कुरा गर्छौँ। नीता घरमा मगर भाषा बोल्छिन्।

४

पेम्बा घरमा तामाङ भाषा बोल्छिन्। मेरा बाआमा नेवारी भाषा बोल्नुहुन्छ। म घरमा नेवारी बोल्छु। म तामाङ भाषा पनि जान्दछु। मगर चाहिँ अलिअलि बुझ्छु।

५

सोमबार मेरो घरमा पूजा थियो। नीताले माला गाँस्‍न सघाइन्। पेम्बाले पानी, दाउरा ल्‍याउन सघाइन्।

६

पेम्बाको दाजुको विवाह थियो। नीता र म सघाउन गयौँ। नीताले विवाहको निम्ता बाँड्न सघाइन्। मैले भतेरका लागि भाँडाकुँडा छिमेकबाट ल्याएँ।

७

जन्तीलाई पानी दिएँ। विहेमा मानिसहरूले सेलो गाएको सुन्यौँ। डम्फू बजाएर नाचेको पनि हेर्‍यौँ। हामी रमायौँ। पेम्बाका बाआमाले खुसी

भएर स्यावासी दिनुभयो।

८

नीताको घरमा मारुनी नाच थियो। म र पेम्बा नाच हेर्न गयौँ। मारुनी नाच मगर जातिले नाच्ने रहेछन्। मादल बजाउँदै गीत गाएर नाच्ने रहेछन्।

९

शुक्रबार विद्यालयमा खेलकुद थियो। मैले हिसाब दौडमा भाग लिएँ। पेम्बाले हाँडी फोरमा भाग लिए। नीताले डोरी नाघ्ने खेल खेलिन्।

१०

हामी गाउँमा मिलेर काम ﻿गर्छौँ। कक्षा कोठामा मिलेर पढ्छौँ। एकअर्कालाई मिलिजुली सहयोग गर्छौँ। हामीलाई देखेर सबैजना खुसी हुनुहुन्छ।

शीर्षक पृष्ठ

छिमेकी

Images on pages Front Cover, १, ४, ५, ६, ७, ८, १० by © 2019 Non Formal Education Center of Nepal.

Images on pages २, ३, ९ by International Illustrations: The Art Of Reading 3.0, © 2009 SIL International. CC-BY-ND 3.0.

तहगत, तह ५

This book has been developed under the Enabling Writers Project with the support of the Curriculum Development Centre-Ministry of Education, Science and Technology Nepal, Language Commission- Government of Nepal, Samunnat Nepal and World Education.

नेपालीNepal

श्रेय पृष्ठCopyright © 2019, Enabling Writers Project - World Education-Nepal http://creativecommons.org/licenses/by/4.0/तपाईंले यस रचनालाई व्यापारिक प्रयोजनका लागि प्रयोग गर्न पाउनुहुन्छ। तपाईंले यस रचनालाई समायोज गर्न वा यसमा आफ्नो तर्फबाट थपथाप गर्न पाउनुहुन्छ। तपाईंले लेखक, चित्रकार, इत्यादिको प्रतिलिपि अधिकार सूचना र नाम राख्नुपर्छ।

अगाडिको आवरण पृष्ठको भित्रपट्टी

यस पुस्तकको बारेमाः नेपाली भाषामा तयार गरिएको यो पुस्तक कक्षा २ मा अध्ययनरत भाइबहिनीहरूका लागि हो। यो पुस्तक देवनागरी लिपिका सबै वर्ण र मात्रा सिकिसकेका बालबालिकाको स्वतन्त्र पठनका लागि तयार पारिएको हो। पढाइ सीपको विकास गर्नका लागि यस पुस्तकलाई शिक्षकले नयाँ शब्द सिकाउन, नमुना पठन गर्न र बोध शिक्षणका लागि प्रयोग गर्न सक्नेछन्।

The End